nahid-hub/BLUGE-bengali-wikipedia-section-title-prediction huggingface dataset:
দ্বিতীয় বিশ্বযুদ্ধের পর বিশ্ব প্রায় দুইভাবে বিভক্ত হয়ে পড়ে একদিকে যুক্তরাষ্ট্র ও ইউরোপের নেতৃত্বে পুঁজিবাদী শক্তি এবং সাবেক সোভিয়েত ইউনিয়নের নেতৃত্বে সমাজতান্ত্রিক দেশসমূহ। যা শীতল বা স্নায়ুযুদ্ধের সূচনা করে এই দুই ব্লকের মধ্যে। তখন থেকেই প্রথম বিশ্বের ধারণাটি সামাজিক, রাজনৈতিক, অর্থনৈতিকক্ষেত্র বিবেচনায় নিয়ে নিরূপণ করা হয়। যদিও ১৯৪০ সালের দিকে জাতিসংঘ নিজেই প্রথমে এই প্রথম বিশ্বের ধারণাটির সূচনা করেন।

বর্তমানে প্রথম বিশ্বের ধারণাটা কিছুটা সেকেলে হয়ে গেছে। তথাপিও এটি বলতে বোঝায় পুঁজিবাদী, শিল্পোন্নত, সম্পদশালী ও উন্নত দেশগুলো। এই সংজ্ঞা অন্তর্ভুক্ত করে অস্ট্রেলিয়া, দক্ষিণ কোরিয়া, তাইওয়ান, জাপান এবং বেশির ভাগ উত্তর আমেরিকার ও ইউরোপের দেশগুলো। বর্তমান বিশ্ব সমাজে প্রথম বিশ্ব বিবেচনা করা হয় সেই সব দেশগুলোকে যে সব দেশের অর্থনীতি অধিক উন্নত, যাদের বিশ্বের অপরাপর দেশের উপর প্রভাব রয়েছে, যাদের জীবনযাত্রার মান অতিউচ্চ, এবং যে দেশগুলো প্রযুক্তিতে অনেক উন্নত। শীতল যুদ্ধের পর প্রথম বিশ্বের এই দেশগুলো ন্যাটো সদস্যভুক্ত হয়েছিল, যুক্তরাষ্ট্রের পুঁজিবাদী ধারণার সমর্থক ছিল, নিরপেক্ষ দেশগুলো যারা উন্নত ও শিল্পোন্নত ছিল, এবং সাবেক ব্রিটিশ সাম্রাজ্যভুক্ত দেশসমূহ যাদের শিল্পোন্নত বিবেচনা করা হয়। সেই হিসেবে ইউরোপ সাথে সাবেক ব্রিটিশ সাম্রাজ্যভুক্ত ধনী দেশসমূহ যেমন যুক্তরাষ্ট্র, কানাডা, অস্ট্রেলিয়া, সিঙ্গাপুর, নিউজিল্যান্ড, সাউথ আফ্রিকা, এবং জাপান ও দক্ষিণ কোরিয়া। একটি দেশ কতটা সভ্য সেই বিবেচনায়ও প্রথম বিশ্বকে সংজ্ঞায়িত করা যেতে পারে। নেশন অনলাইন অনুসারে, শীতল যুদ্ধের পর ন্যাটোভুক্ত দেশসমূহঃ 
পশ্চিমা ধারণাভুক্ত দেশের অন্তর্গতঃ 
নিরপেক্ষ দেশের অন্তর্গতঃ 

সঠিক অনুচ্ছেদ শিরোনাম কোনটি?
titleA. পরিবেশগত প্রভাব
titleB. ইতিহাস
titleC. তিন বিশ্ব মডেল
titleD. ঐতিহাসিক
উত্তর: titleB
১৯৯০ সালের নির্বাচনে পাকিস্তান মুসলিম লীগ (পিএমএল-এন) জিতেছিল এবং দলের নেতা নওয়াজ শরীফ প্রধানমন্ত্রী হয়েছেন। ১৯৯৩ সালের শুরুর দিকে তিনি রাষ্ট্রপতির প্রধানমন্ত্রী, জাতীয় সংসদ এবং আঞ্চলিক সভাগুলো বরখাস্ত করার ক্ষমতা ছিনিয়ে নেওয়ার চেষ্টা করেছিলেন। তবে ১৯৯৩ সালের এপ্রিলে রাষ্ট্রপতি খান শরীফকে দুর্নীতির জন্য বরখাস্ত করেন এবং জাতীয় সংসদ ভেঙে দেওয়ার পরে ১৪ জুলাইয়ের জন্য নির্বাচন ডেকেছিলেন। শরীফ তত্ক্ষণাত সুপ্রিম কোর্টে আবেদন করেছিলেন, যা মে মাসে ১০ থেকে ১ তারিখের মধ্যে রায় দিয়েছিল যে খান তার ক্ষমতা অতিক্রম করেছেন এবং তাই শরীফকে প্রধানমন্ত্রী পদে পুনরুদ্ধার করেছিলেন।

এরপরে খান এবং শরীফ পরবর্তী দুই মাস পাকিস্তানের নিয়ন্ত্রণের জন্য লড়াই শুরু করেছিলেন। তারা উভয়ই আঞ্চলিক সম্মেলনগুলোতে এবং বিশেষত পাঞ্জাবের নিয়ন্ত্রণ সুরক্ষিত করার চেষ্টা করেছিল। পাঞ্জাবে এটি পর্যায়ক্রমে অপহরণ এবং পাঞ্জাব বিধানসভার ১৩০ জন সদস্যকে শরীফের অনুগত থাকার জন্য রাজধানীতে সরিয়ে নিয়ে যেতে দেখা গেছে। এদিকে, প্রধান বিরোধী দলের নেতা বেনজির ভুট্টো হুমকি দিয়েছিলেন যে নতুন নির্বাচন না ডাকলে ইসলামাবাদে একটি পদযাত্রার নেতৃত্ব দেবেন।

অবশেষে ১৮ জুলাই থেকে সেনাবাহিনীর চাপে ক্ষমতার সংগ্রাম সমাধান করার প্রধানমন্ত্রী এবং প্রেসিডেন্ট শরিফ এবং খান পদত্যাগ করেন। নির্বাচনের জন্য জাতীয় পরিষদ ডাকা হয়।

সঠিক অনুচ্ছেদ শিরোনাম কোনটি?
titleA. পটভূমি
titleB. প্রচারনা
titleC. ফলাফল
titleD. সার্বিক ফল
উত্তর: titleA
প্রবীর মিত্র চাঁদপুর শহরে এক কায়স্থ পরিবারে জন্ম গ্রহণ করেন।
বংশপরম্পরায় পুরনো ঢাকার স্থায়ী বাসিন্দা প্রবীর মিত্র। তিনি ঢাকা শহরেই বেড়ে উঠেন৷ তিনি প্রথম জীবনে সেন্ট গ্রেগরি থেকে পোগজ স্কুলের গন্ডি পেরিয়ে জগন্নাথ কলেজ (বর্তমানে জগন্নাথ বিশ্ববিদ্যালয়) থেকে স্নাতক সম্পন্ন করেন। প্রবীর মিত্রের স্ত্রী অজন্তা মিত্র ২০০০ সালে মারা গেছেন। তার এক মেয়ে তিন ছেলে। ছোট ছেলে ২০১২ সালে ৭ই মে মারা গেছেন।

সঠিক অনুচ্ছেদ শিরোনাম কোনটি?
titleA. উল্লেখযোগ্য চলচ্চিত্র
titleB. প্রাথমিক জীবন
titleC. কর্মজীবন
titleD. ক্রীড়া জীবন
উত্তর: titleB
বাজিতপুরের নামকরণ

বাজিতপুর নামের উৎপত্তি সম্বন্ধে দু’টি জনশ্রুতি আছে । এর
মধ্যে প্রথম টি হলো মুঘল আমলে বায়েজিদ খাঁ নামক জনৈক
রাজ কর্মচারী তার অপর তিন ভ্রাতা ভাগল খাঁ, পৈলন খাঁ ও দেলোয়ার
খাঁ সহ
দিল্লী থেকে এসে এখানে অবস্থান করেন ।
কিছুদিন পর তারা বাজিতপুর এর আশে পাশে ৪টি স্থানে তাদের স্ব-
স্ব বাসস্থান ঠিক করে নেওয়ার পর বায়েজিদ খাঁর
বাসস্থানের নামে বায়েজিদপুর, পরে উচ্চারণ
বিবর্তনে তা হয় বাজিতপুর ।
এইরূপে পৈলান খাঁর নামে পৈলানপুর এবং ভাগল খাঁর নামে ভাগলপুর ও
দেলোয়ার খাঁর নামে দিলালপুর বলে পরিচিতি লাভ করে ।
দ্বিতীয় প্রকার জনশ্রুতিতে আছে বায়েজিদ খাঁ নামক মুঘল
সেনাপতিকে নাকি প্রেরণ করা হয়েছিল হাওড় অঞ্চলে ঈশা খাঁর
অগ্রগতিকে রোধ করার জন্য ।
ঈশা খাঁ তখন অবস্থান নেন হাওড় এলাকার নদী পরিবেষ্টিত
ঘাগরা অঞ্চলে, তখন বায়েজিদ খাঁ অবস্থান নেন
ঘোড়াউত্রা নদী হতে দুই মাইল পশ্চিমে বর্তমান
বাজিতপুরে । তবে তিনি ঈশা খাঁর সাথে কখনও কোন
যুদ্ধে অবতীর্ণ হয়েছিলেন কিনা কিংবা হলেও যুদ্ধের ফলাফল
কি হয়েছিল সে সম্বন্ধে কোন
বিস্তারিত ইতিহাস না থাকায় এটি তেমন বিম্বাস বা সমর্থনযোগ্য
বলে মনে হয় না । আর তাছাড়া এখানে তার
স্থায়ীভাবে বসবাসের কোন নিদর্শন পাওয়া যায়না ।
অস্থায়ী বাসস্থানকে প্রথমে বায়েজিদপুর,
পরে বাজিতপুর নামে ডাকা শুরু হতে পারে । তবে প্রথম
জনশ্রুতিটিই অধিকতর গ্রহণযোগ্য বলে মনে হয় ।


সঠিক অনুচ্ছেদ শিরোনাম কোনটি?
titleA. আয়তন এবং প্রশাসনিক এলাকা
titleB. অর্থনীতি
titleC. জনসংখ্যার উপাত্ত
titleD. ইতিহাস
উত্তর: titleD
ছেচল্লিশের দাঙ্গায় জসিম মণ্ডল বীরোচিত ভূমিকা পালন করেন। শিয়ালদহ থেকে রানাঘাটের উদ্দেশে ট্রেন ছেড়েছিল। প্রায় ৫০০ জন দাঙ্গাবাজ ট্রেন লাইনের উপর লাল কাপড় নিয়ে দাড়িয়ে ছিল, যাতে ট্রেন থামে এবং ট্রেনের যাত্রীরা দাঙ্গার শিকার হয়। সে সময় কমরেড জসিম এক অসম সাহসিকতার কাজ করেন। তিনি ট্রেনের চালককে বলেন; "ট্রেনে যাত্রী ৫০০০ জন, পক্ষান্তরে দাঙাবাজ ৫০০ জন, পাচঁহাজার যাত্রীকে বাচাঁনোর জন্য ওই দাঙ্গাবাজদের উপরেই ট্রেন চালিয়ে দিতে হবে"। কথামত ট্রেনচালক সেই কাজ করেন। কতজন দাঙ্গাবাজ মারা গিয়েছিল তার সঠিক পরিসংখ্যান কেউ করেনি। তবে কমরেড জসিমের দৃঢ় চিত্তের কারণে বেচেঁ গিয়েছিল প্রায় পাঁচ হাজার মানুষের প্রাণ।

সঠিক অনুচ্ছেদ শিরোনাম কোনটি?
titleA. জন্ম ও পারিবারিক পরিচিতি
titleB. শিক্ষায় অবদান
titleC. ছেচল্লিশের দাঙ্গা
titleD. মুক্তিযুদ্ধে অবদান
উত্তর: titleC
হুগলি নদীর উপর অবস্থিত বিদ্যাসাগর সেতু (পূর্বনাম "দ্বিতীয় হুগলি সেতু") হাওড়া ও কলকাতা শহরের সংযোগরক্ষাকারী একটি সেতু। এই সেতু ভারত তথা সমগ্র দক্ষিণ এশিয়ার অন্যতম বৃহৎ ও উচ্চতম সেতু। ঊনবিংশ শতাব্দীর বিশিষ্ট বাঙালি সংস্কারক ঈশ্বরচন্দ্র বিদ্যাসাগরের নামে এই সেতু উৎসর্গিত হয়েছে। বিদ্যাসাগর সেতু একটি কেবল-স্টেইড বা ঝুলন্ত সেতু। এর প্রধান বিস্তার ৪৫৭ মিটারের কিছু বেশি এবং ডেকের প্রস্থ ৩৫ মিটার। এ সেতুর নির্মাণকাজ শুরু হয়েছিল ১৯৭৮ সালে এবং সেতুটির উদ্বোধন হয় ১০ অক্টোবর, ১৯৯২, বিদ্যাসাগর মহাশয়ের প্রয়াণশতবর্ষে। সেতুর তদারককারী সংস্থা হুগলি রিভার ব্রিজ কমিশন (এইচআরবিসি)। তবে সেতু নির্মাণ করেছিল বিবিজি নামে ব্রেইথওয়েইট, বার্ণ ও জেশপ নামক তিন সংস্থার একটি যৌথ দল।

সঠিক অনুচ্ছেদ শিরোনাম কোনটি?
titleA. কৃষি
titleB. শিল্প
titleC. বিদ্যাসাগর সেতু
titleD. ভূগোল
উত্তর: titleC
মনে করা হয় ৮০০ থেকে ১২০০ খ্রিষ্টাব্দের মধ্যে তার আবির্ভাব হয়েছিল। কিংবদন্তি অনুসারে তিনি বাস করতেন পশ্চিমবঙ্গের উত্তর চব্বিশ পরগণা জেলার বারাসাত মহকুমার দেউলিয়া গ্রামে (বর্তমান চন্দ্রকেতুগড় প্রত্নস্থল, যেটি "খনামিহিরের ঢিবি" নামে পরিচিত)। তার পিতার নাম ছিল অনাচার্য। অন্য একটি কিংবদন্তি অনুসারে, তিনি ছিলেন সিংহলরাজের কন্যা।

সঠিক অনুচ্ছেদ শিরোনাম কোনটি?
titleA. বিবাহ
titleB. কর্ম
titleC. মৃত্যু
titleD. জন্ম
উত্তর: titleD
বিদ্যালয়ে একটি ৩ তলা বিশিষ্ট ভবন রয়েছে যার প্রতি তলায় ৩টি করে কক্ষ রয়েছে। ভবনের নিচ তলায় প্রধান শিক্ষক ও অফিস কক্ষ এবং পশ্চিম পাশে একটি গ্রন্থাগার রয়েছে। ২য় এবং ৩য় তলায় রয়েছে পাঠদানের জন্য শ্রেণীকক্ষ। বিদ্যালয়ে আরও একটি ২ তলা ভবন রয়েছে যার উভয় তলায় ৪টি করে কক্ষ আছে। উক্ত ভবনের নিচতলায় একটি শিক্ষক মিলনায়তন এবং একটি কম্পিউটার ল্যাব ও দুটি পদার্থ, রসায়ন ও জীববিজ্ঞান ল্যাব রয়েছে। ২য় তলার সবগুলো কক্ষই শ্রেণিকক্ষ । বিদ্যালয়ের পূর্ব পাশে আরো একটি একতলা বিশিষ্ট ভবন রয়েছে যার সবগুলো কক্ষই শ্রেণীকক্ষ।

সঠিক অনুচ্ছেদ শিরোনাম কোনটি?
titleA. বিভাগ সমূহ
titleB. অবস্থান
titleC. ইতিহাস
titleD. বিদ্যালয় ভবন
উত্তর: titleD
মুক্তিবাহিনী তীব্র আক্রমণের মাধ্যমে সীমান্তবর্তী পাকিস্তানি বাহিনীর সীমান্ত ঘাঁটিগুলো একে একে দখল করে নিতে শুরু করে। বাংলাদেশের নিয়মিত বাহিনী কমলপুর, বিলোনিয়া, বয়রা প্রভৃতি সীমান্ত ঘাঁটি আক্রমণ করে এবং ৩০৭টি ঘাঁটির প্রায় এক-তৃতীয়াংশ সংখ্যক ঘাঁটি (৯০টি) দখল করে নেয়। পাশাপাশি গেরিলা বাহিনীর আক্রমণও তীব্রতর হয়ে ওঠে। পাকিস্তানি বাহিনী ও তাদের সহযোগী রাজাকার বাহিনীর নিয়মিত কাজ ছিল সাধারণ মানুষের ওপর অত্যাচার করা এবং বাঙালিদের ওপর নির্যাতন করা। সীমান্তে ও দেশের অভ্যন্তরে মুক্তিযোদ্ধাদের প্রচণ্ড আক্রমণের জবাবে তারা এ অত্যাচারের মাত্রা আরো বাড়িয়ে দেয়। কিন্তু অক্টোবরের শেষের দিকে মুক্তিবাহিনীর প্রবল প্রতিরোধের সম্মুখীন হয়ে তারা দিনের বেলাতেও নিজেদের সামরিক ঘাঁটি থেকে বের হতে ভয় পেত। তখন পশ্চিম পাকিস্তান থেকে জরুরি ভিত্তিতে ৫ ব্যাটালিয়ন অতিরিক্ত সৈন্য আনা হয়।

সঠিক অনুচ্ছেদ শিরোনাম কোনটি?
titleA. পটভূমি
titleB. যুক্তরাষ্ট্র ও সোভিয়েত ইউনিয়ন
titleC. মুক্তিযুদ্ধ: অক্টোবর থেকে ডিসেম্বর
titleD. ভারত
উত্তর: titleC
১৯৩৬ খ্রিষ্টাব্দে "অন্নপূর্ণার মন্দির" চলচ্চিত্রে প্রথম চিত্রাভিনয় করেন। তার অভিনীত চলচ্চিত্রের মধ্যে সত্যজিৎ রায়ের পরিচালনায় জলসাঘর, দেবী, কাঞ্চনজঙ্ঘা, তপন সিংহের পরিচালনায় "কাবুলিওয়ালা" (চলচ্চিত্র) এছাড়া "প্রতিশ্রুতি", "শুভদা", "হেড মাস্টার" উল্লেখযোগ্য। এছাড়াও তিনি বহু বাণিজ্য সফল চলচ্চিত্রে পার্শ্বচরিত্রে অভিনয় করেছিলেন। তিনি মূলত সাহেবী এবং রাশভারি ব্যক্তিত্বপূর্ণ চরিত্রে অভিনয়ের জন্য খ্যাতিলাভ করেন।

তিনি মঞ্চঅভিনয়েও বিখ্যাত ছিলেন। "সমাজ", "ধাত্রীপান্না", "মীরকাশিম", "দুইপুরুষ", "বিজয়া" প্রভৃতি নাটকে তার অভিনয় উল্লেখযোগ্য। ছবি বিশ্বাস "প্রতিকার" (১৯৪৪) এবং "যার যেথা ঘর" (১৯৪৯) ছবি দুটির পরিচালক ছিলেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. উপাধি
titleC. কর্মজীবন
titleD. জন্ম ও পরিবার
উত্তর: titleC
এর মধ্যে ১৯৯১ সালের ৬ সেপ্টেম্বর সোভিয়েত বিমানবাহিনীর প্রাক্তন জেনারেল ঝোখার দুদায়েভের নেতৃত্বাধীন অল-ন্যাশনাল কংগ্রেস অফ দ্য চেচেন পিপল দলের উগ্রপন্থী সদস্যরা স্বাধীনতা লাভের উদ্দেশ্যে চেচেন-ইঙ্গুশ সোভিয়েত প্রজাতন্ত্রের সুপ্রিম সোভিয়েতের একটি অধিবেশনে আক্রমণ চালায়। আক্রমণকালে সোভিয়েত কমিউনিস্ট পার্টির গ্রোজনি শাখার প্রধান ভিতালি কুৎসেঙ্কো নিহত হন, ফলে চেচেন-ইঙ্গুশ সোভিয়েত প্রজাতন্ত্রের সরকারের পতন ঘটে। পরের মাসে অনুষ্ঠিত রাষ্ট্রপতি নির্বাচনে দুদায়েভ বিপুল জনসমর্থন লাভ করে জয়লাভ করেন এবং সোভিয়েত ইউনিয়নের কেন্দ্রীয় সরকার সমর্থিত প্রজাতন্ত্রটির অন্তর্বর্তীকালীন সরকারকে বহিষ্কার করেন। দুদায়েভ চেচনিয়ার রাষ্ট্রপতি নির্বাচিত হন এবং সোভিয়েত ইউনিয়ন থেকে স্বাধীনতা ঘোষণা করেন।

১৯৯১ সালের নভেম্বরে ইয়েলৎসিন গ্রোজনিতে একদল অভ্যন্তরীণ সৈন্য প্রেরণ করেন, কিন্তু দুদায়েভের সৈন্যরা বিমানবন্দরে তাদেরকে ঘিরে ফেললে তারা প্রত্যাবর্তন করতে বাধ্য হয়। ১৯৯২ সালের জুনে রাশিয়ার উত্তর ওসেটিয়া-আলানিয়া প্রজাতন্ত্রের সঙ্গে ইঙ্গুশদের সশস্ত্র সংঘর্ষ শুরু হয়ে গেলে চেচেন-ইঙ্গুশ প্রজাতন্ত্রটিকে দুই ভাগে বিভক্ত করা হয়। নবগঠিত ইঙ্গুশেতিয়া প্রজাতন্ত্র রুশ ফেডারেশনে যোগদান করে, অন্যদিকে চেচনিয়া ১৯৯৩ সালে ইচকেরিয়া চেচেন প্রজাতন্ত্র নামে মস্কোর নিয়ন্ত্রণ থেকে পূর্ণ স্বাধীনতা ঘোষণা করে।

সঠিক অনুচ্ছেদ শিরোনাম কোনটি?
titleA. চেচনিয়ার স্বাধীনতা ঘোষণা
titleB. মস্কো শান্তিচুক্তি
titleC. চেচনিয়ায় অভ্যন্তরীণ সংঘর্ষ এবং গ্রোজনি-মস্কো দ্বন্দ্ব
titleD. ক্ষয়ক্ষতি
উত্তর: titleA
সমালোচকগণ বলেন যে, আধুনিক বিজ্ঞানে এটি সতত প্রমাণিত একটি বিষয় যে, মানুষের বোধশক্তি, চিন্তাভাবনা করে তার মস্তিষ্ক। এতদসত্ত্বেও কুরআন বারবার হৃদয়কে তথা হৃদপিণ্ডকে নির্দেশ করেছে চিন্তাভাবনা ও বোধশক্তির ব্যাপারে।

"আমি তাদের অন্তরের উপর আবরণ রেখে দেই, যাতে তারা একে উপলব্ধি করতে না পারে এবং তাদের কর্ণকুহরে বোঝা চাপিয়ে দেই। যখন আপনি কোরআনে পালনকর্তার একত্ব আবৃত্তি করেন, তখন ও অনীহাবশতঃ ওরা পৃষ্ট প্রদর্শন করে চলে যায়।" (কুরআন, ১৭:৪৬)

অভিযোগের প্রত্যুত্তরে, মুসলিম মনীষীগণ আরবি অভিধানের সহায়ত নিয়েছেন। তাদের ব্যাখ্যা অনুসারে, মূলত কুরআন চিন্তাশক্তির জন্য যে শব্দটির কথা বলেছে সেটি হলোঃ 'ক্বালব'। একই ধরনের কার্যাবলি ব্যাখ্যার জন্য কুরআন অন্যত্র বিভিন্ন আয়াতে 'সদর' শব্দটি ব্যবহার করেছে। কুরআনের আয়াতসমূহের সর্বোত্তম ব্যাখ্যা হিসেবে মুসলিমগণের মাঝে স্বীকৃত পদ্ধতি হলো কুরআনকে কুরআন দ্বারা ব্যাখ্যা করা। অর্থাৎ, কুরআনের একটী আয়াতকে অন্য আয়াতের মাধ্যমে ব্যাখ্যা করা। ফলে, মুসলিম তাফসীরকারকগণের কাছে এটি সুস্পষ্ট যে, 'ক্বালব' এর অর্থ 'সদর'। আর আরবিতে 'সদর' শব্দের অর্থ বক্ক, বুক, হৃদয়, অন্তর, কেন্দ্র, প্রধান ইত্যাদি।

কাজেই চিন্তাভাবনা ও উপলব্ধির জন্য কুরআন যে 'ক্বলব' বা 'সদর' শব্দ ব্যবহার করেছে তার অর্থঃ কেন্দ্র তথা মস্তিষ্ক।

সঠিক অনুচ্ছেদ শিরোনাম কোনটি?
titleA. পিঁপড়ার মানুষের মত বৃহৎকায় প্রাণি সনাক্তকরণ ও নিজেদের মধ্যে কথা-বার্তা
titleB. পঙ্কিল জলাশয়ে সূর্যের অস্তগমন
titleC. হৃদপিণ্ডের কার্যাবলি
titleD. আকাশ মাথার উপর ভেঙে পড়া
উত্তর: titleC
(১) أبو هریرة في ضوء مرویاته

(২) أقضیة رسول الله ﷺ لابن الطلاع

(৩) دراسات في الجرح والتعدیل

(৪) المدخل إلی السنن الکبری للبیهقي

(৫) دراسات في الیهودیة والنصرانیة

(৬) فصول في أدیان الهند

(৭) فتح الغفور في وضع الأیدي علی الصدور للعلامة محمد حیاة السندي

(৮) ثلاثة مجالس من أمالي ابن مردویه

(৯) عجم مصطلحات الحدیث ولطائف الأسانید

(১০) المنة الکبری شرح وتخریج السنن الصغری للحافظ البیهقي

(১১) التمسک بالسنة في العقائد والأحکام

(১২) تحفة المتقین في ما صح من الأذکار والرقی والطب عن سید المرسلین

(১৩) الجامع الکامل في الحدیث الصحیح الشامل

(১৪) الأدب العالي

সঠিক অনুচ্ছেদ শিরোনাম কোনটি?
titleA. রচনাবলী
titleB. · আরবী রচনা:
titleC. · হিন্দি রচনা:
titleD. ইসলাম ধর্মগ্রহন
উত্তর: titleB
"নক্রচরিত" গল্পে গল্পকথনের ক্ষেত্রে লেখক সাধারণভাবে প্রচলিত ধারারই অনুসারী। গল্পকথক এখানে এক সর্বজ্ঞ দৃষ্টির অধিকারী, যার নিজের অবস্থান গল্পের বাইরে। সেই নিরপেক্ষ, নির্মোহ অবস্থান থেকেই সে চরিত্র ও ঘটনাবলীর বিবরণ আমাদের সরবরাহ করে, তার সেই চোখ দিয়েই আমরাও দেখি। তার দৃষ্টির সর্বজ্ঞগামিতার কারণেই কখনও কখনও আমরা চরিত্রদের মনেও প্রবেশের সুযোগ পাই, বিশেষ করে মুখ্য চরিত্র "নিশিকান্ত কর্মকারের" ক্ষেত্রে এ' কথা বিশেষভাবে সত্য (এছাড়া "যোগী" বা "ইব্রাহিম দারোগার" মতো পার্শ্বচরিত্রদের ক্ষেত্রেও অবশ্য এর উদাহরণ আমরা দেখতে পাই)। কিন্তু সাধারণভাবে তার দৃষ্টি বহির্জগতেই সীমাবদ্ধ থাকে, আমরা বিভিন্ন চরিত্র ও ঘটনাবলীকে বাইরে থেকেই অবলোকন করার সুযোগ পাই, তাদের কথোপকথন ও কাজকর্ম দেখেই আমরা তাদের মনের গহনের খবর আঁচ করি। রাতের অতিথি "মদন" ও তার দলবলকে দরজা খুলে দিয়ে একবার ট্রাঙ্ক আর পুঁটলির দিকে তাকিয়ে "নিশি" প্রশ্ন করে "আজকের শিকার?" তার শান্তভাব ও প্রশ্নর ধরন শুধু এই ভয়ঙ্কর লোকগুলোর সাথে তার পূর্ব পরিচয়ের কথাই আমাদের কাছে ফাঁস করে না, তার প্রকৃত চরিত্রের উপরও বেশ কিছুটা আলোকপাতও করে। "বিশাখা" ও "ইব্রাহিম দারোগার" বাইরের বিবরণ ও কথাবার্তাই চরিত্রদু'টোকে আমাদের সামনে জীবন্ত করে তোলে।

কিন্তু সর্বদাই গল্পকথকের এই অবস্থান নিরপেক্ষ ও নির্মোহ থাকে না, স্থানে স্থানে তাকে অতিক্রমও করে যায় - " - হরে কৃষ্ণ হরে কৃষ্ণ কৃষ্ণ কৃষ্ণ হরে হরে - আসরের চারিদিকে ঘিরে ঘিরে চলছে অসংলগ্ন কীর্তন। অল্পবিস্তর পা টলছে দু-একজনের, শুধু গাঁজা নয়, ভাবের সাগরে নিঃশেষে তলিয়ে যাওয়ার জন্যে কেউ কেউ তাড়িও টেনে এসেছে। একজন এমনভাবে খোলের উপর আক্রমণ চালাচ্ছে যে, দেখে মনে হয় ওটা সে যেমন করে হোক ভাঙবেই - এই তার স্থির সংকল্প। আর একজন ঊর্ধ্ববাহু হয়ে আকাশের দিকে লম্ফপ্রদান করছে, যেন ওপর থেকে কী একটা পেড়ে নামাবে; বোধহয় ভক্তিবৃক্ষের মুক্তিফল।" হরিসভার এই বর্ণনায় কথকের তীব্র শ্লেষ পাঠকের চোখ এড়ায় না।

সঠিক অনুচ্ছেদ শিরোনাম কোনটি?
titleA. গল্পকথন
titleB. ছোটগল্প হিসেবে সার্থকতা
titleC. চিত্রকল্প
titleD. চরিত্রাবলী
উত্তর: titleA
১৯১৫ সালে রাসবিহারীর বিপ্লব প্রচেষ্টা ব্যার্থ হয়, মৃত্যুদন্ড হয় বসন্ত বিশ্বাস সহ আরো তিনজনের। এই ঘটনার শ্রীশচন্দ্র ভেঙ্গে পড়েন। নিতান্ত পারিবারিক কাজে কাকার মেয়ে শরতকুমারীকে হাওড়া স্টেশনে পৌছে দেওয়ার সময় পুলিশের হাতে ধরা পড়েন তিনি। বাস্তবে পলায়নের চেষ্টাও করেননি। পাঁচ বছর কারাবাসের পর প্রথম বিশ্বযুদ্ধর শেষে রয়াল ক্লেমেন্সি ঘোষিত হলে মুক্তি পান।

সঠিক অনুচ্ছেদ শিরোনাম কোনটি?
titleA. গ্রেপ্তার
titleB. শেষ জীবন
titleC. ছাত্র রাজনীতি
titleD. মৃত্যু
উত্তর: titleA
ক্যাটামেরিন ব্যবহৃত হয় দ্রুত পরিসেবার জন্য ।স্টেন লাইন বিশ্বের বিহত্তম ক্যাটামেরিন প্ররিসেবা প্রদানকারী সংস্থা।ওই সংস্থার স্টেন এইচএসএস ক্লাস ফেরি ইউনাইটেট কিংডম ও আয়ারল্যান্ডের মধ্যে চলাচল করে।ক্যাটামেরিন গুলিম মধ্যে ওয়াটারজেট এর ১৯,৬৩৮ টন ওজনের ক্যাটামেরিন ৩৭৫ টি যাত্রীবাহি গাড়ি ও ১,৫০০ জন যাত্রী পরিবহন করতে পারে।ব্রিটেনি ফেরি নরম্যান্ডি এক্সপ্রেস ও নর্ম্যান্ডি ভিটেনি পরিচালনা করে।
সঠিক অনুচ্ছেদ শিরোনাম কোনটি?
titleA. ইউরোপ
titleB. ক্যাটামারেন
titleC. ঘূর্নন ফেরী
titleD. হোভারক্রাফট
উত্তর: titleB
১৯৫১-৫২ মৌসুম থেকে ১৯৬৬-৬৭ মৌসুম পর্যন্ত জো প্যাট্রিজের প্রথম-শ্রেণীর খেলোয়াড়ী জীবন চলমান ছিল। দ্বিতীয় বিশ্বযুদ্ধ পরবর্তীকালে দক্ষিণ আফ্রিকার অন্যতম সেরা সুইং বোলারের মর্যাদা লাভ করেছেন তিনি। ফাস্ট বোলার হলেও অপ্রত্যাশিতভাবে খেলা চলাকালীন চশমা পরিধান করতেন। শক্ত, মজবুত গড়নের অধিকারী ছিলেন তিনি।

১৯৫১ সালে রোডেশিয়ার পক্ষে প্রথম-শ্রেণীর ক্রিকেটে অভিষেক ঘটে তার। তবে, নীল অ্যাডকক ও পিটার হেইনের স্বর্ণালী সময়ে নিজেকে তেমন মেলে ধরতে পারেননি। কারি কাপের খেলাগুলোয় ১৮.৮১ গড়ে ১৯৫ উইকেট পেয়েছিলেন জো প্যাট্রিজ।

১৯৫২-৫৩ মৌসুমে ১৯.০৬ গড়ে ৩৩ উইকেট নিয়ে তিনি নিজেকে প্রতিষ্ঠিত করেন। এর দুই বছর বাদে ২১.৭৬ গড় নিয়ে নিজেকে আরও সমৃদ্ধ করেন। তন্মধ্যে, বর্ডারের বিপক্ষে ৮/১২৪ বোলিং পরিসংখ্যান দাঁড় করান ও খেলায় ১১ উইকেট পান। 
১৯৫৯-৬০ মৌসুমে সারে দল দক্ষিণ আফ্রিকায় খেলতে আসে। ২৩ ওভারে ৬/২৬ পান। এছাড়াও, একই মৌসুমে বর্ডারের বিপক্ষে অবিস্মরণীয় সাফল্য লাভ করেন। ৭/৯ বোলিং পরিসংখ্যান গড়েন তিনি। তাসত্ত্বেও, ১৯৬০ সালে স্প্রিংবকদের সাথে ইংল্যান্ড গমনের সুযোগ পাননি।

১৯৬১-৬২ মৌসুমে সাত খেলায় মাত্র ১৩.৯৮ গড়ে ৫৩ উইকেট পান। এ পর্যায়ে সলিসবারিতে নাটালের বিপক্ষে ৮/৬৯ ও ৬/৩২ পান। ১৯৬২-৬৩ মৌসুমে ১৬.৬৮ গড়ে ৬৪ উইকেট নিয়ে দক্ষিণ আফ্রিকান রেকর্ড ভঙ্গ করেন। ফলশ্রুতিতে, টেস্টের যাঁচাই-বাছাই খেলায় অংশগ্রহণের জন্যে আমন্ত্রিত হন। কেবলমাত্র দুইবার তার এ সংগ্রহকে অতিক্রম হয়েছে। ১৯৭৫-৭৬ মৌসুমে ৬৫ ও ১৯৮১-৮২ মৌসুমে ভিন্টসেন্ট ফন দার বিল এ সাফল্য পান।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. ইংল্যান্ডের মুখোমুখি
titleC. ব্যক্তিগত জীবন
titleD. প্রথম-শ্রেণীর ক্রিকেট
উত্তর: titleD
এম শামসুল ইসলামের জন্ম ১ জানুয়ারি ১৯৩২ সালে ব্রিটিশ ভারতের পূর্ব বাংলার মুন্সিগঞ্জ জেলার সদর থানার টংগিবাড়ীর সুখবাসপুরে। তিনি হোসেন শহীদ সোহরাওয়ার্দীর নেতৃত্বাধীন তৎকালীন জাতীয় গণতান্ত্রিক ফ্রন্টের (এনডিএফ) ঢাকা জেলা শাখার সাধারণ সম্পাদক এবং ওই ফ্রন্টের কেন্দ্রীয় কমিটির কার্যকরী সদস্য ছিলেন। ১৯৬৮ থেকে ১৯৭১ সাল পর্যন্ত তৎকালীন পূর্ব পাকিস্তান পরিবার পরিকল্পনা সমিতির সাধারণ সম্পাদকের দায়িত্ব পালন করেন । বিভিন্ন মেয়াদে তিনি লায়ন্স ক্লাবের সভাপতি, সম্পাদক ও ডেপুটি গভর্নরের দায়িত্বে নিয়োজিত ছিলেন। তিনি বাংলা একাডেমি, বাংলাদেশ এশিয়াটিক সোসাইটি , বাংলাদেশ বক্ষব্যাধি সমিতি , বাংলাদেশ পরিবার পরিকল্পনা সমিতি, লায়ন্স ফাউন্ডেশন, বিক্রমপুর ফাউন্ডেশন ও মুন্সিগঞ্জ-বিক্রমপুর সমিতির আজীবন সদস্য ছিলেন। তিনি বিক্রমপুর ফাউন্ডেশনের চেয়ারম্যান হিসেবেও দায়িত্ব পালন করেছেন ।

সঠিক অনুচ্ছেদ শিরোনাম কোনটি?
titleA. পারিবারিক জীবন
titleB. জন্ম ও প্রাথমিক জীবন
titleC. মৃত্যু
titleD. রাজনৈতিক ও কর্মজীবন
উত্তর: titleB
বিশ্লেষণাত্মক মনোবিজ্ঞান বিভিন্ন মনস্তাত্ত্বিক প্রকার বা মেজাজকে আলাদা করে দেখায়।

জুঙ্গের মতানুসারে, মন আসলে অভিযোজন এবং স্থিতি-বোধের জন্য একটি সরঞ্জাম, এবং বিভিন্ন মানসিক ক্রিয়াকলাপ নিয়ে গঠিত। এর মধ্যে তিনি চারটি মূল ক্রিয়ার নাম করেছেন:

মনন এবং অনুভূতির কাজগুলি যুক্তিপূর্ণ, সংবেদন এবং স্বজ্ঞার কাজগুলি অযৌক্তিক।

দ্রষ্টব্য: মনন/অনুভূতির কাজগুলিকে কার্ল জুঙ্গ যে 'যুক্তিবাদী' বলেছেন, তার মধ্যে অস্পষ্টতা আছে। স্থিতি-বোধ যাই হোক না কেন চিন্তাভাবনা এবং অনুভূতি উভয়েরই (অর্থাৎ অন্তর্মুখী/বহির্মুখী) নিয়োগ/ব্যবহার, শিথিল পরিভাষায় নির্দেশিত রায় গঠনের জন্য একটি অন্তর্নিহিত 'যৌক্তিক' যদি-হয়-তাহলে নির্মাণ প্রক্রিয়া (যেমন আমরা বলি যদি ক হয় তাহলে খ)। এই অন্তর্নিহিত নির্মাণ/প্রক্রিয়া সচেতনতার স্বাভাবিক অবস্থায় সরাসরি দেখা যায় না নয় বিশেষত যখন চিন্তা/অনুভূতিতে নিযুক্ত থাকে। চিন্তার প্রতিবিম্বের সময় এটি কেবল একটি ধারণা/বিমূর্ততা হিসাবে উপলব্ধি করা যায়। সংবেদন এবং স্বজ্ঞা কেবল 'অযৌক্তিক' কাজ কারণ তারা উল্লিখিত অন্তর্নিহিত যৌক্তিক নির্মাণ/প্রক্রিয়াটি ব্যবহার করে না।
সঠিক অনুচ্ছেদ শিরোনাম কোনটি?
titleA. মানসিকতার ধরণ
titleB. অবচেতন
titleC. ছায়া
titleD. মৌলিক আদর্শগত
উত্তর: titleA
মেক্সিকোর চলচ্চিত্র জগতের অন্যতম পথিকৃৎ হিসেবে স্বর্ণযুগে উত্তরণ ঘটাতে মোরেনো প্রভূতঃ সহায়তা করেন। পাশাপাশি শীর্ষস্থানীয় ব্যবসায়ী হিসেবে প্রায়শঃই মেক্সিকোর বিপজ্জ্বনক শ্রমিক রাজনীতিতে জড়িয়ে পড়েন। রক্ষণশীল রাজনীতিবিদ হিসেবে তার পরিচিতি ছিল। একদলীয় সরকার নিয়ন্ত্রিত শ্রমিক সংঘের চারিসমোদের বিপক্ষে রুখে দাঁড়াতে তিনি সবিশেষ ভূমিকা রাখেন।

১৯৬১ সালে উপ-রাষ্ট্রপতি প্রার্থী লিন্ডন বি. জনসনের সাথে ক্যান্টিনফ্লাস টেক্সাসের স্যান অ্যান্টোনিও এলাকার বিক্রয় কেন্দ্র ও বিপনীবিতানে নির্বাচনী প্রচারণায় যোগ দেন। ডেমোক্র্যাটিক দলের সফলতম প্রার্থী হেনরি বি. গঞ্জালেজ তার রিপাবলিকান প্রতিদ্বন্দ্বী জন ডব্লিউ. গুডকে টেক্সাসের ২০শ কংগ্রেসনাল জেলায় পরাজিত করে মার্কিন যুক্তরাষ্ট্রের প্রতিনিধি পরিষদে জয়যুক্ত করে প্রভূতঃ সহায়তা করেছিলেন। এরফলে প্রথম স্পেনীয় বংশোদ্ভূত হিসেবে গঞ্জালেজ টেক্সাস রাজ্যের সিনেটে জয়লাভসহ টেক্সাস থেকে কংগ্রেসের প্রতিনিধিত্ব করেছিলেন।

মেক্সিকোর অভিনেতাদের সংস্থা ‘অ্যাসোসিয়াসিওন ন্যাশিওনাল ডে অ্যাক্টরেসে’র (এএনডিএ, জাতীয় অভিনেতা সংস্থা) সভাপতি ও স্বাধীন চলচ্চিত্রকর্মী সংস্থা সিন্ডিকাতো ডে ত্রাবাজাডোরেস ডে লা প্রোডাসিওন সিনেমাটোগ্রাফিকার (এসটিপিসি) প্রথম মহাসচিবের দায়িত্ব পালন করেন তিনি। অবসর গ্রহণের পর মোরেনো শিশুদের সাহায্যার্থে দাতব্য সংস্থা ও মানবতাবাদী সংগঠনের মাধ্যমে সহায়তামূলক কার্যক্রমে জড়িয়ে পড়েন। এছাড়াও, তিনি রোমান ক্যাথলিক গীর্জা ও অনাথ আশ্রমে সহায়তা করেন যা তাঁকে মেক্সিকোর সাধারণ বীরে পরিণত করে। ফ্রিম্যাসনের সদস্য ছিলেন তিনি। চিলাম বালাম লজ প্রতিষ্ঠা করেন মোরেনো।

সঠিক অনুচ্ছেদ শিরোনাম কোনটি?
titleA. কর্মজীবন
titleB. দেহাবসান
titleC. নাম রহস্য
titleD. শৈশবকাল
উত্তর: titleA
একাডেমি ঢাকা বিশ্ববিদ্যালয়ের উত্তর পার্শ্বে নীলক্ষেতে নয়তলা বিশিষ্ট ভবনে অবস্থিত। ক্যাম্পাসটি সবদিক বিবেচনায় অদ্বিতীয়। এটি শহরের কেন্দ্রস্থলে অবস্থিত। তাছাড়া এর কাছাকাছি রয়েছে প্রকৌশল বিশ্ববিদ্যালয়, বঙ্গবন্ধু শেখ মুজিব মেডিক্যাল বিশ্ববিদ্যালয়, ঢাকা মেডিকেল কলেজ, বাংলাদেশ সিভিল সার্ভিস একাডেমি, চারুকলা ইনিস্টিটিউট।


সঠিক অনুচ্ছেদ শিরোনাম কোনটি?
titleA. গ্রন্থাগার
titleB. ইতিহাস
titleC. একাডেমির অবস্থান
titleD. ভিশন
উত্তর: titleC
লয়েড ১৮৮৮ সালের ২রা ফেব্রুয়ারি স্কটল্যান্ডের গ্লাসগোতে জন্মগ্রহণ করেন। তার মাতা জেন স্কটিশ এবং তার পিতা এডমুন্ড ওয়েলসীয় ছিলেন। তিনি ব্রিটিশ মঞ্চনাটকে অভিনেতা হিসেবে তার কর্মজীবন শুরু করেন। ১৯১০ সালে তিনি নির্মাণ প্রকৌশলী হিসেবে কাজ করার জন্য কানাডায় অভিবাসিত হন। কানাডায় অবস্থানকালে তিনি টেলিগ্রাফ লাইন বসানোর কাজ করতেন এবং মঞ্চে অভিনয় করতেন। মঞ্চে কাজ করতে গিয়ে তার গায়িকা আলমা হেলারের সাথে পরিচিত হন। পরবর্তীতে তারা বিবাহবন্ধনে আবদ্ধ হন। তাদের কন্যা আলমা ১৯১৪ সালের ৩রা এপ্রিল জন্মগ্রহণ করে।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. কর্মজীবন
titleC. মৃত্যু
titleD. জীবনী
উত্তর: titleA
মনিরামপুর ডিগ্রী কলেজ যশোর জেলার মনিরামপুর উপজেলার হরিদাসকাটি ইউনিয়নের পাঁচবাড়ীয়া গ্রামে অবস্থিত। এই কলেজটি ৩ একর ৮০ শতক জমির উপর নির্মিত হয়। কলেজটি মুক্তিশ্বরী নদীর তীরে অবস্থিত। শিক্ষক বীন্দ্ররার নেতৃত্বে ১৯৮৪ সালে কলেজটি তৈরি হয়। এছাড়াও এলাকার গণ্যমান্য ব্যক্তিবর্গ, যেমন- তারুক মল্লিক, রণজিত মল্লিক ও জীবন বিশ্বাস প্রমুখ কলেজ প্রতিষ্ঠার জন্য জমি দান করেন।

সঠিক অনুচ্ছেদ শিরোনাম কোনটি?
titleA. ফলাফল
titleB. পুরস্কার
titleC. ইতিহাস
titleD. তথ্যসূত্র
উত্তর: titleC
র্গ্যাল-স্রাস-থোগ্স-মেদ-দ্পাল-ব্জাং-পো ১২৯৫ খ্রিষ্টাব্দে তিব্বতের ফুল-ব্যুং-ব্রাগ-স্ক্যা () নামক একটি ক্ষুদ্র লোকালয়ে জন্মগ্রহণ করেন। তার পিতা দ্কোন-ম্ছোগ-দ্পাল () এবং মাতা 'বুম-স্গ্রোন () জন্মের পর তার নাম রাখেন দ্কোন-ম্ছোগ-ব্জাং-পো ()। তিন বছর বয়সে তার মাতা ও আরো দুই বছর পরে তার পিতার মৃত্যু হলে তার আত্মীয়রা তার দেখাশোনা করেন।

সঠিক অনুচ্ছেদ শিরোনাম কোনটি?
titleA. রচনা
titleB. পরবর্তী জীবন
titleC. শিক্ষা
titleD. জন্ম
উত্তর: titleD
ইংরেজিভাষায় এই লেবুকে কাফির লাইম, ম্যাকরুট লাইম বলে ডাকা হয়। কাফির নামকরণের উৎস অনিরুপিত, সাধারণত মুসলমানগণ অমুসলিম বোঝাতে কাফির শব্দ ব্যবহার করে থাকে। আর এই লেবুটি অমুসলিম প্রধান অঞ্চলে জন্মে থাকে বলে এরকম নামকরণ হয়ে থাকতে পারে। কিন্তু এর পেছনে কোন জোরালো প্রমাণ নেই।

এর বৈজ্ঞানিক নাম সিট্রাস হিস্ট্রিক্স। এটা ইন্দোনেশিয়ায় জেরুক লিমাও এবং ফিলিপাইনে কাবুয়াও নামে পরিচিত। লাগুনা প্রদেশের কাবুয়াও শহরের নাম এই ফলের নামে নামকরণ করা হয়েছে।

সঠিক অনুচ্ছেদ শিরোনাম কোনটি?
titleA. নামকরণ
titleB. অন্যান্য
titleC. রন্ধনশৈলী
titleD. ঔষধি গুণ
উত্তর: titleA
নবীনগর উপজেলার দক্ষিণ-পূর্বাংশে কাইতলা উত্তর ইউনিয়নের অবস্থান। এ ইউনিয়নের উত্তরে নাটঘর ইউনিয়ন; পশ্চিমে শিবপুর ইউনিয়ন ও বিটঘর ইউনিয়ন; দক্ষিণে কাইতলা দক্ষিণ ইউনিয়ন ও কসবা উপজেলার মূলগ্রাম ইউনিয়ন এবং পূর্বে কসবা উপজেলার মূলগ্রাম ইউনিয়ন, তিতাস নদী ও ব্রাহ্মণবাড়িয়া সদর উপজেলার সুলতানপুর ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. শিক্ষা ব্যবস্থা
titleB. অবস্থান ও সীমানা
titleC. প্রশাসনিক কাঠামো
titleD. ইতিহাস
উত্তর: titleB
রকেট শ্রেনীর বাহন বৈশিষ্ট্যগতভাবে অতিরিক্ত দুষণকারী নয়। তবে কিছু রকেটে বিষাক্ত জ্বালানী ব্যবহৃত হয়, তাছাড়া অধিকাংশ মহাকাশযানের জ্বালানী কার্বন-নিরপেক্ষ নয়। কিছু রকেটে পারক্লোরেট রূপে ক্লোরিনের মজুদ থাকে, যার ফলে উর্ধ্ব-বায়ুমণ্ডলে জ্বালানী নির্গমনকালে ওজোন স্তর সাময়িক ক্ষতিগ্রস্ত হতে পারে। পুন:প্রবেশকারী মহাকাশযান নাইট্রেট নির্গমন করে, এভাবেও ওজোন স্তরের সাময়িক ক্ষতির সম্ভাবনা তৈরি হয়। তাছাড়া রকেটসমূহ এবং অন্যান্য মহাকাশব্যবস্থাপনা যন্ত্রাংশ ধাতু থেকে উৎপাদিত হয়, এবং এর উৎপাদনপ্রক্রিয়া পরিবেশের ওপর প্রভাব ফেলতে পারে।

পরিবেশগত প্রভাব ছাড়াও নিকট-পৃথিবী অঞ্চলেও মহাকাশীয় কার্যক্রমের প্রভাব রয়েছে। মহাকাশযানের কেসলার সিনড্রোম এবং বাহ্যিক ক্ষয়ের কারণে এই অঞ্চলে মহাকাশ বর্জ্যের পরিমাণ নিয়ত বাড়ছে। এই ক্রমবর্ধমান বর্জ্যের জন্য ভবিষ্যতে মহাকাশযাত্রায় বাধা সৃষ্টি হবার তীব্র সম্ভাবনা রয়েছে। এজন্য বর্তমানে অনেক মহাকাশযান পুন:প্রবেশ- এবং পুন:ব্যবহারযোগ্য করে তৈরি করা হচ্ছে।

সঠিক অনুচ্ছেদ শিরোনাম কোনটি?
titleA. পরিবেশের ওপর প্রভাব
titleB. উপকক্ষীয়
titleC. যাত্রীবাহী
titleD. মহাকাশে প্রবেশ
উত্তর: titleA